stanford-oval/wikipedia huggingface dataset:
Ligue 1 -kausi 2016–2017
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Monaco (M) | 38 | 30 | 5 | 3 | 107 | 31 | +76 | 95 | Karsiutuminen Mestarien liigan lohkovaiheeseen. |
| 2 | Paris Saint-Germain | 38 | 27 | 6 | 5 | 83 | 27 | +56 | 87 | Karsiutuminen Mestarien liigan lohkovaiheeseen. |
| 3 | Nice | 38 | 22 | 12 | 4 | 63 | 36 | +27 | 78 | Karsiutuminen Mestarien liigan kolmannelle karsintakierrokselle. |
| 4 | Lyon | 38 | 21 | 4 | 13 | 77 | 48 | +29 | 67 | Karsiutuminen Eurooppa-liigan lohkovaiheeseen. |
| 5 | Marseille | 38 | 17 | 11 | 10 | 57 | 41 | +16 | 62 | Karsiutuminen Eurooppa-liigan kolmannelle karsintakierrokselle. |
| 6 | Bordeaux | 38 | 15 | 14 | 9 | 53 | 43 | +10 | 59 | Karsiutuminen Eurooppa-liigan kolmannelle karsintakierrokselle. |
| 7 | Nantes | 38 | 14 | 9 | 15 | 40 | 54 | −14 | 51 |  |
| 8 | Saint-Étienne | 38 | 12 | 14 | 12 | 41 | 42 | −1 | 50 |  |
| 9 | Rennes | 38 | 12 | 14 | 12 | 36 | 42 | −6 | 50 |  |
| 10 | Guingamp | 38 | 14 | 8 | 16 | 46 | 53 | −7 | 50 |  |
| 11 | Lille | 38 | 13 | 7 | 18 | 40 | 47 | −7 | 46 |  |
| 12 | Angers | 38 | 13 | 7 | 18 | 40 | 49 | −9 | 46 |  |
| 13 | Toulouse | 38 | 10 | 14 | 14 | 37 | 41 | −4 | 44 |  |
| 14 | Metz | 38 | 11 | 10 | 17 | 39 | 72 | −33 | 43 |  |
| 15 | Montpellier | 38 | 10 | 9 | 19 | 48 | 66 | −18 | 39 |  |
| 16 | Dijon | 38 | 8 | 13 | 17 | 46 | 58 | −12 | 37 |  |
| 17 | Caen | 38 | 10 | 7 | 21 | 36 | 65 | −29 | 37 |  |
| 18 | Lorient (P) | 38 | 10 | 6 | 22 | 44 | 70 | −26 | 36 | Karsiutuminen putoamiskarsintaan. |
| 19 | Nancy (P) | 38 | 9 | 8 | 21 | 29 | 52 | −23 | 35 | Putoaminen Ligue 2:een. |
| 20 | Bastia (P) | 38 | 8 | 10 | 20 | 29 | 54 | −25 | 34 | Putoaminen Nationaliin |
↑  Paris Saint-Germain eteni Eurooppa-liigan lohkovaiheeseen voittamalla Coupe de Francen 2016–2017, ja  Eurooppa-liigan kolmannelle karsintakierrokselle voittamalla Coupe de la Liguen 2016–2017. Se kuitenkin eteni Euroopan turnaukseen sarjasijoituksensa perusteella, joten nämä vaiheet siirtyivät sarjataulukossa alaspäin.
↑  Pudottua Ligue 2:een, Bastia pudotettiin alemmas Nationaliin talousvaikeuksien vuoksi.
Leonid Kanevskyi

| Leonid Kanevskyi> Леонід Семенович Каневський |
| --- | --- |
 Leonid Semenovitš Kanevskyi vuonna 2010.
Henkilötiedot
Syntynyt: 2. toukokuuta 1939 (ikä 85) Kiova, Neuvostoliitto
Aiheesta muualla
IMDb 
Leonid Semenovitš Kanevskyi (ukr. Леонід Семенович Каневський, ven. Леонид Семёнович Каневский, Leonid Semjonovitš Kanevski, s. 2. toukokuuta 1939 Kiova, Ukraina) on ukrainalais-venäläinen näyttelijä.
Lähteitä

↑  Леонид Каневский - актёр - биография - советские актёры Кино-Театр.Ру. Viitattu 19.3.2022. (venäjäksi)
Aiheesta muualla

Kuvia tai muita tiedostoja aiheesta Leonid Kanevskyi Wikimedia Commonsissa
Littleton (Colorado)

| Littleton |
| --- | --- |
 Littletonin keskustaa.

 Koordinaatit: 39°35′59″N, 105°0′39″W 
Valtio:  Yhdysvallat
Osavaltio:   Colorado
Piirikunta:  Arapahoe Jefferson Douglas
Hallinto:  
 – Pormestari:  Jerry Valdes
Pinta-ala:  
 – Kokonaispinta-ala:  35,80 km²
 – Josta vettä:  2,92 km² 
Korkeus:  1 631 m
Väkiluku (2010):  41 737
 – Väestötiheys:  801,77 as./km²
Aikavyöhyke:  UTC-7 (kesäaika UTC-6)
 
 littletongov.org 
Infobox OKVirheellinen NIMI-arvo: 
Littleton on kaupunki Arapahoen, Jeffersonin ja Douglasin piirikunnissa Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 41 737. Littleton on  Arapahoen piirikunnan hallintokeskus.
Väestö

Kaupungin asukkaista 80,6 prosenttia on valkoisia, 12,4 prosenttia latinalaisamerikkalaisia ja 2,25 prosenttia afroamerikkalaisia. 96,2 prosenttia asukkaista on Yhdysvaltain kansalaisia. Kaupungin väestön keski-ikä on 42,2 vuotta.
Kuvia kaupungista

Town Hall Arts Center.
Kunnallinen oikeustalo.
Postitoimisto.
Aiheesta muualla

Kuvia tai muita tiedostoja aiheesta Littleton (Colorado) Wikimedia Commonsissa
Kaupungin kotisivut
Liu Zhongsheng

| Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Maa:   Kiina> Miesten ammunta. |
| --- | --- | --- | --- |
|  Kultaa | Zagreb 2006 | 25 m olympiapistooli, joukkue |  |
|  Hopeaa | Zagreb 2006 | 25 m olympiapistooli |  |
Liu Zhongsheng (s. 25. lokakuuta 1973) on kiinalainen pistooliampuja.
Liu saavutti MM-kilpailuissa Zagrebissa 2006 25 m olympiapistoolissa henkilökohtaisen hopean ja joukkuemestaruuden, uudella maailmanennätyksellä 1743.
Liu oli olympialaisissa Pekingissä 2008 10. 25 m olympiapistoolilla tuloksella 572. Hän sai ensimmäisellä osiolla kahden pisteen rangaistuksen rikkoessaan 45 asteen sääntöä. Liu jäi lopulta seitsemän pisteen päähän finaalipaikasta.
Maailmanennätys

|  Joukkuemaailmaennätyksen haltija  |
| --- | --- |
Laji:: 25 m olympiapistooli
Sarja:: Miehet
Tulos:: 1743
Joukkue::  Kiina (Zhang,Liu Z.,Liu G.)
Päivämäärä:: 29.7.2006
Paikka:: Zagreb
Kilpailu:: MM
Liu Yuchen

| Liu Yuchen> 刘雨辰 |
| --- | --- |

Henkilötiedot
Syntynyt: 25. heinäkuuta 1995 (ikä 29) Peking, Kiina
Kansalaisuus:  Kiina
Sulkapalloilija
Pituus:  193 cm
Paino:  88 kg
Kätisyys:  Oikea
Liu Yuchen (kiin.: 刘雨辰; pinyin: Liú Yǔchén, s. 25. heinäkuuta 1995 Peking, Kiina) on kiinalainen sulkapalloilija. Liu voitti hopeaa Li Junhuin kanssa sulkapallon nelinpelistä Tokion olympialaisista 2020.
Yksityiselämä

Liun sisko, Liu Jing, on Kiinaa olympialaisissa kahdesti edustanut uimari. Liu kosi tyttöystäväänsä Huang Yaqiongia tämän kultamitaliseremonian jälkeen Pariisin olympialaisissa 2024.
Like a Virgin (kappale)

| ”Like a Virgin” Madonna |
| --- | --- | --- |

Singlen tiedot
 Albumilta: Like a Virgin
 Julkaistu: 6. marraskuuta 1984
 Tuottaja(t): Nile Rodgers
 Tyylilaji: pop
 Kesto: 03.38
 Levy-yhtiö: Sire
Listasijoitukset
  5. (joulukuu 1984)
Madonnan muut singlet
| ”Borderline” 1984 | ”Like a Virgin” 1984 | ”Material Girl” 1985 |
Madonna esittämässä Like a Virgin -kappaletta Confessions -kiertueella vuonna 2006.
Like a Virgin on yhdysvaltalaisen poplaulajan Madonnan ensimmäinen listaykkös-single, joka menestyi listoilla vuoden 1984 lopussa ja 1985 alussa. Kappale oli myös ensimmäinen Like a Virgin -albumilta julkaistu single. Nile Rodgersin tuottama kappale oli Madonnan suurin hitti 80-luvulla ja laulajan suurin hitti ennen vuoden 1995 ”Take a Bow'ta”.
”Like a Virgin” pysyi Billboard-listan ykkössijalla peräti kuusi viikkoa. Britanniassa kappaleen paras sijoitus oli singlelistan kolmossija, kun taas Suomessa kappale ylsi virallisen singlelistan sijalle 5. Kappaleen musiikkivideo, jonka on ohjannut Mary Lambert, on kuvattu Venetsiassa Italiassa ja osittain New Yorkissa. Madonna tanssii videolla gondolissa ja juoksentelee ympäriinsä hääpuvussa joissain kuvissa seuranaan elävä leijona. Video sai ensi-iltansa MTV:llä 12. heinäkuuta 1984 ja siitä tuli välittömästi hitti.
Kappaleesta on olemassa myös kaksi live-taltiointia; toinen The Virgin Tour -konserttikiertueelta ja toinen Blond Ambition Tour -kiertueelta. Madonna esitti remasteroidun version vuoden 2006 Confessions Tour -kiertueellaan pukeutuen S&M-tyylin mukaiseen ratsastusasuun.
Madonna esitti kappaleen ensimmäisen MTV Music Video Awards-gaalan avajaisnumerona 1984. Vuoden 2003 gaalassa Britney Spears ja Christina Aguilera esittivät osan kappaleesta, minkä jälkeen Madonna tuli lavalle esittämään kappaleensa ”Hollywood”. Esityksen aikana Madonna suuteli Spearsia ja Aguileraa, mikä aiheutti mediakohun.
Aiheesta muualla

Kuvia tai muita tiedostoja aiheesta Like a Virgin (kappale) Wikimedia Commonsissa
Lethal Company

| Lethal Company |
| --- | --- |

Kehittäjä:  Zeekerss
Julkaisija:  Zeekerss
Jakelija:  Steam
Pelimoottori:  Unity
Julkaistu:  23.10.2023 (ennakkojulkaisu)
Lajityyppi:  Selviytymiskauhupeli
Pelimuoto:  yksinpeli ja yhteistyömoodi
Alusta:  Microsoft Windows
Hinnoittelutapa:  Kertamaksu
Lisenssi:  Suljettu lisenssi
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Lethal Company on yhteistyö- sekä selviytymiskauhuvideopeli, jonka on kehittänyt Zeekerss-niminen videopelikehittäjä. Peli ennakkojulkaistiin lokakuussa 2023 Steam-alustalla ja se saavutti nopeasti laajaa suosiota.
Peliä voi pelata joko yksin tai jopa kolmen muun pelaajan kanssa tavoitteena kerätä sekä myydä erilaista hylkytavaraa hylätyiltä avaruusasemilta, samalla vältellen vaaroja, kuten ansoja ja avaruushirviöitä. Saadulla rahalla voi ostaa monia erilaisia työkaluja ja apuvälineitä, jotka helpottavat pelaamista. Pelaajien tulee täyttää heidän mysteerisen työllistäjänsä (the Company, suom. yhtiö) asettama rahakiintiö, joka kasvaa pelin edetessä.
Laskeutuminen

Kuvakollaasi kiipeilijän laskeutumisesta
Laskeutuminen on kiipeilyyn liittyvä toiminto, jossa laskeudutaan köyden avulla jyrkkää seinämää alas. Tyypillisesti laskeutuminen suoritetaan kallio- tai vuorikiipeilyn loppuvaiheessa, kun tavoite on saavutettu ja palataan alas. Laskeutumista voi myös harrastaa erillään kiipeilyharrastuksesta; se on yleinen toiminto mm. seikkailutapahtumissa. Laskeutumistekniikkoja voidaan hyödyntää sotilas- ja poliisikäytössä sekä pelastustehtävissä.
Tekniikka

Laskeutujalla on yleensä valjaat, niihin kiinnitetty kitkaa lisäävä laskeutumisväline ja köysi, jota pitkin laskeudutaan. Laskeutumisväline kiinnitetään valjaisiin yleensä sulkurenkaalla ja köysi pujotetaan sen kautta siten, että syntyvä kitka riittää kantamaan suurimman osan laskeutujan painosta ja laskeutumista voi hallita helposti yhdellä kädellä. Lyhyillä reiteillä myös köyden päässä alhaalla oleva avustaja voi hallita laskeutumisnopeutta.
Seinämää pitkin laskeuduttaessa tyypillinen asento otetaan niin että toinen käsi ottaa ylhäältä tukea, toinen käsi on alhaalla jarruttamassa menoa ja jalat pidetään vaakasuorina, ottamassa tukea kalliosta. Kalliota voi kävellä tai hyppiä alaspäin. Mikäli kallion kulma on negatiivinen, jolloin laskeuduttaessa kalliosta ei saa tukea, käytetään samaa asentoa. On myös mahdollista kiinnittää laskeutumisväline selkään ja laskeutua kasvot edellä.
Laskeutuja saattaa myös varmistaa laskeutumista prusik-solmulla, joka lukitsee köyden automaattisesti jos siitä irrotetaan ote. Kiipeilyn yhteydessä köysi on yleensä kaksinkertainen, ja se on  kiedottu puun, kallionulokkeen tai varmistuspisteen ympäri niin, että se on vedettävissä. Vuoristokiipeilyn yhteydessä laskeutuminen saatetaan suorittaa useassa vaiheessa, jolloin koko seurue laskeutuu ensin yhden köydenmitan, vetää köyden ylhäältä pois ja laskeutuu seuraavan välin.
Suosituissa kiipeilykohteissa laskeutumiselle on suunniteltu oma reitti, jossa usein on kallioon kiinnitetyt valmiit laskeutumispisteet.
Historia

Ennen modernien kiipeilyvaljaiden kehitystä laskeutuminen saatettiin suorittaa ohjaamalla pelkkä köysi haarojen välistä rinnan yli harteille. Tämä Dülfersitz-tekniikka ei ole kovinkaan mukava, mutta toimii ilman lisävarusteita ja sopii nykyäänkin esimerkiksi loivan kallion laskeutumiseen.
Turvallisuus

Kiipeilypiireissä laskeutumista pidetään vaarallisena ja välttämättömänä pahana: huomattava määrä kiipeilyonnettomuuksista on tapahtunut laskeutumisten yhteydessä. Vaarallisuus johtuu useista tekijöistä. Koska laskeutuminen tehdään väsyneenä, kiipeilyn loppuvaiheessa ja usein kiireessä, huolimattomuuden tuomat riskit ovat korkeat. Usean köysivälin reiteillä on mahdollista eksyä laskeutumisreitistä ja päätyä paikkaan, jossa ei ole rakennettuja laskeutumispisteitä tai päätyä roikkumaan tyhjän päälle, jolloin on kiivettävä köyttä takaisin ylös. Laskeutuminen köyden päiden ohitse on aiheuttanut useita onnettomuuksia; tämän voi estää esimerkiksi sitomalla solmu köyden päähän. Paidan tai hiuksien sekaantuminen köyden ja laskeutumisvälineen väliin on myös tunnettu ilmiö; kokeneilla kiipeilijöillä on yleensä mukana muutama prusik-lenkki tämän varalta.
Varusteet

Normaalit kiipeilyvaljaat pitävät laskeutujan kiinni köydessä ja ohjaavat painon reisille.
Laskeutumisvälineitä on erilaisia ja sellaisen voi myös improvisoida muutamasta sulkurenkaasta tai käyttää Munter-solmua. Pitkiä laskeutumisia varten on olemassa laitteita joiden kitkaa voidaan säätää laskeutumisen aikana, köyden painon keventyessä.
Laskeutumisvälineessä saattaa olla sakara, jonka ympärille köyden voi kietoa, tai jokin muu keino laskeutumisen pysäyttämiseksi. Köyden voi myös kietoa reiden ympäri, tai köyden ympäri voi sitoa prusik-solmun tapaisen kitkasolmun, joka pysäyttää laskeutumisen kun sitä ei työnnetä alaspäin. Prusik-solmu on tapana sitoa laskeutumisvälineen jarrupuolelle, esim. reisilenkkiin kiinni, jolloin siihen kohdistuvat voimat ovat pieniä ja se ei lukitu voimakkaasti.
Lisäksi laskeutuja saattaa käyttää hansikkaita, kypärää, polvisuojia ja naarmuilta suojaavia vaatteita.
Laskeutumisväline, "kasi"
Litton Industries

Litton Industries oli suuri yhdysvaltalainen puolustusalan tavarantoimittaja. Yritys oli nimetty keksijä Charles Littonin mukaan.
Northrop Grumman Corporation osti yrityksen vuonna 2001.
Historia

Littonin toiminta alkoi 1953 elektroniikkayhŕityksenä, joka valmisti merenkulun, viestinnän ja elektronisen sodankäynnin laitteita. Tuotanto levisi laajalle alalle ja yritys kasvoi niin, että sillä oli esimerkiksi telakoita, ja se valmisti jopa mikroaaltouuneja.
1990-luvun alussa Litton Industries jakautui sotilaalliseksi ja kaupalliseksi yritykseksi. Kaupalliseen puoleen kuuluivat Littonin öljykenttäpalvelut, automatisoidut liukuhihnatoiminnot, ja se sai uuden nimen Western Atlas.
Ensimmäinen "li" oli Robert Miles Runyanin suunnittelema, mutta sitä muokkasi 1986 muotoilija Gregory Thomas yrityksen identiteettiä koskevan maailmanlaajuisen kattavan tutkimuksen ja analyysin jälkeen. 1980-luvun alussaj a 1990-luvulla "li SWEDA" ja "li COLE" esiintyivät yleisesti tuotteissa, mutta nimi muutettiin tuomaan esiin emoyhtiötä, jonka nimi oli huonosti tunnettu.
Osastot

Litton Guidance and Control Systems
Litton Aero Products
Litton Electron Devices → now L-3 Communications, Electron Devices: San Carlos CA & Williamsport PA
Litton Data Systems
Litton Space Systems
Litton Integrated Systems
Litton Ship Systems
Avondale Shipyards
Ingalls Shipyards
Litton Marine Systems
Sperry Marine
C.Plath
Decca Radar
Decca Navigator, VLF-navigointijärjestelmä
Litton Systems Canada
Litton Italia
Litton Network Access Systems
LITEF
TELDIX
Litton Kester
Litton Advanced Systems (formerly Litton Amecom)
Litton Datalog
Litton Westrex (aiemmin Western Electric, tuotti elokuva-alalle äänitysjärjestelmiä.
Western Atlas, Dresser Industriesin kanssa perustettu yhteisyritys, johon kuului entinen Littonin tytäryhtiö Western Geophysical.
Litton Cole
Litton Sweda
Litton Monroe
Litton Royal
Litton Adler
Aiheesta muualla

Northrop Grumman Website
LITTON Industries Alumni - LITTON Industries Alumni group on LinkedIn
Litton Industries
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Litton Industries
Käännös suomeksi
Lala Tulpan

| Lala Tulpan> baškiiriksi Ләлә-Тюльпан ven. Ляля-Тюльпан |
| --- | --- |
 Lala Tulpan-moskeija
Osoite:  Ulitsa Komarova, 5, Ufa,  Baškortostan, Venäjä, 450044
Koordinaatit:  54°49′11″N, 56°03′21″E
Rakennustyyppi:  Moskeija-madrasa
Valmistumisvuosi:  1998
Suunnittelija:  arkkitehti Vakil Davletšin arkkitehti R. Kiraidtin luova työpaja ”Kirss”
Urakoitsija:  Trusti «BNZS»
Käyttäjä:  Venäjän muslimien hengellinen keskushallinto
Julkisivumateriaali:  kivi
Korkeus:  53
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lala Tulpan tai Lala-Tulpan (baškiiriksi Ләлә-Тюльпан, ven. Ляля-Тюльпан) eli tulppaani kukkii, toisinaan sanotaan Lala Tulip (jossa Tulip tarkoittaa tulppaaneja) on Baškortostanin pääkaupungissa Ufassa sijaitseva islamilainen pyhäkkö, suurmoskeija, kulttuurikasvatuskeskus ja madrasa.
Moskeija-madrasa Lala Tulpan avattiin 7. huhtikuuta 1998 ja se oli vuoden 1917 vallankumouksen jälkeen ensimmäinen kookkain muslimien uskonnollinen rakennus Venäjällä. Nykyisin se on 53 m:n korkuisten minareettiensa ansiosta kolmanneksi korkein Venäjällä 62 ja 58 metriä korkeiden Tšetšenian sydämen ja Kazanissa sijaitsevan Kul Šarif (Qolşärif) -moskeijan jälkeen. Lala Tulpan on Baškortostanin yksi tärkeimmistä muslimien kulttuurikeskuksista, jossa vuosina 1999–2005 sijaitsi Venäjän islamilainen yliopisto ja jossa nykyään järjestetään kokouksia ja perinteisiä jumalanpalveluksia, hartaus- ja rukoushetkiä pyhien aikana. Keskuksen kokokapasiteetti on noin 1 000 henkilöä. Moskeija on tunnettu epätavanomaisesta modernistisesta suunnittelustaan ja sen ainutlaatuinen arkkitehtuuri perustuu kevään ja muinoin turkkilaisille kansoille kuuluvaan symboliin, kukkivaan tulppaaniin.
Sijainti

Yksi tärkeimmistä kysymyksistä alkuvaiheessa oli paikanvalinta tulevalle moskeijalle. Pitkien erimielisyyksien ja väittelyjen jälkeen tasavallan johto antoi melko vaikuttavan osan maa-alasta puiston alueella Belaja-joen rannalla. Paikka Ufan pohjoisilla laitamilla valittiin erittäin tarkkaan, jotta maisema ja näkymät Belaya-joelle olisivat tulppaaninmuotoista rakennusta korostavia ja jotta sitä voi tarkastella kaupungin eri puolilta. Moskeijan rakennus ei sijaitse aivan Komarova-kadulla, vaan keskellä 2,6 hehtaarin tonttia ympäröivää tiheää metsää. Puisto on kaupunkilaisten suosima ulkoilukohde, virkistys- ja huvittelupaikka.
Moskeija sijaitsee Voiton puiston (Park Pobedy) laajalla alueella, jossa on ikuinen tuli, panssarivaunu T-34 ja sotatekniikan museo, jossa voi katsella armeijan varusteita. Moskeijan lähellä sijaitsevien nähtävyyksien joukossa on surullisen äidin muistomerkki, joka on rakennettu tuntemattomien sotilaiden muistoksi. Noin 700 metrin päässä on jalkapalloseuran FK Ufa:n kotikenttä Neftjanik-stadion. Nämä nähtävyydet sekä alueen instituutiot ovat tärkeä osa kaupunki-infrastruktuuria, joten kaupungin julkinen liikenne on lyhyeen kävelymatkan päässä.
Kaupungin keskustasta matkaa Voiton puistoon on 10 km ja mm. rautatieasemalta perille pääsee kaupungin linja-autoilla (nro 25, 51, 51а), johdinautoilla (nro 1 ja 2), pika-reittitakseilla nro 277 ja pois pitää jäädä pysäkillä ”Park Pobedy”.
Rakentaminen

Idea suuresta moskeijasta, josta voisi tulla Ufan ja koko Baškortostanin kulttuurikasvatuskeskus, oli peräisin paikallisilta asukkailta ja tasavallan johtajilta jo 1980-luvun puolivälissä. Suunnittelupyyntö moskeijasta, jossa olisi rukoushuone 300 palvojalle, parveke 200 kuuntelijoille, luokkahuoneita 100 šakirdille, asuinpaikkoja ja ruokasali, tuli Venäjän muslimien hengellisen keskushallinnon puheenjohtajalta Talgat Tajuddinilta. Tulevan moskeijan suunnittelutyöt alkoivat rakennuspaikan etsinnöillä ja tontti moskeijan rakentamiseen kunnostettiin jo ennen luonnossuunnittelun käynnistämistä. Hankkeen aloitus ajautui 1980-luvun loppupuolelle, jolloin sekä perestroika että yrityksien perustaminen saivat alkunsa. Vuonna 1988 projektiarkkitehti Vakil Davletšin palasi Nižnevartovskista Ufaan ja meni töihin vastaluotuun osuuskuntaan "Alternativa", jossa toimi arkkitehtiosasto maineikkaan ufalaisen arkkitehdin Rudolf Ivanovitš Kiraidtin johdolla. Davletšinin mukaan Rudolf Ivanoviš, saatuaan tilauksen moskeijan-madrasan suunnittelusta, oli tarjonnut urakan hänelle kuin muslimille, ja hän kiteytti siihen vaikutelmat aiemmilta turistimatkoiltaan Bulgariaan, Unkariin, Kreikkaan, Saksaan sekä islamilaisiin valtioihin Turkkiin ja Yhdistyneisiin arabiemiirikuntiin. Joidenkin lähteiden mukaan projektin parissa työskenteli useita ihmisiä ja siihen osallistui myös R. Kiraidtin luova työpaja ”Kirss”.
Moskeijan avaaminen kaavailtiin alun perin vuodelle 1989, jolloin Volgan ja Uralin väestö juhli 1100 vuosipäivää islamilaisen uskonnon leviämisestä Volga-bulgaarien keskuudessa, samoin 200-vuotispäivää siitä, kun muslimien hengellinen hallinto perustettiin. Moskeijan rakentaminen aloitettiin vuonna 1989 seurakuntien lahjoituksilla saaduilla varoilla ja myöhemmin Baškortostanin tasavallan hallitus alkoi rahoittaa rakentamista. Joidenkin lähteiden mukaan rakentamiseen osallistuivat muslimien lisäksi myös eri kansallisuuksien ja uskomusten edustajat monista organisaatioista ja yhteiskunnista. Varsinaiset rakennustyöt suoritti trusti ”BNZS” ja baškiirirakentajia auttoivat turkkilaiset kollegat. 1980-luvun loppu- ja 1990-luvun alkuvuosien muutokset ja taloudellinen kaaos kuitenkin hidastivat rakentamista. Rahoituksen puutteen vuoksi se oli keskeytettävä väliaikaisesti. Kului noin seitsemän vuotta, ennen kuin vuonna 1997 jatkettiin rakennustöitä ja ne etenivät sen verran nopeasti, että suunnilleen vain vuotta myöhemmin moskeija oli valmis.
Moskeija vihittiin käyttöön 7. huhtikuuta 1998 ja ylimmän muftin mukaan Venäjän suurin moskeija-madrasa Lala-Tulpan ovet avattiin lokakuussa 1998.
Rakennuksen kuvaus

Rakennuksen arkkitehtuuri tapahtuu luontevasti ja yksinkertaisina geometrisina muotoina, joissa jokainen kuvakulma avaa uusia yksityiskohtia. Moskeija on 21 metrin korkuinen kivirakennus, jonka mitat ovat 50 × 50 m, ja se on rakennettu ainutlaatuiseen ja moderniin puna-valkoväriseen tyyliin. Koko kompleksin seinät on viimeistelty valkoisilla kivillä, kun taas minareettien ja päärakennuksen yläosat on peitetty puna-vaaleanpunaisilla laatoilla. Monumentaalinen kolmikerroksinen rakennus seisoo betonirakenteisella 6 metrin paksuisella perustuksella, joka ulottuu vielä 10 metrin verran syvälle maahan. Arkkitehtonisen koostumuksen perustana on kuva kukkivista tulppaaneista. Moskeijan päärakennus on rakennettu kukkivan tulppaanin muotoon ja pääsisäänkäynnin molemmin puolin kaksi kahdeksankulmaista minareettia kohoavat kahden vielä avaamattoman kukkanupun tavoin sen yläpuolelle. Minareettien korkeus on 53 metriä ja niiden huiput painavat 34 tonnia.
Moskeijaa on tilava. Sisäänkäynti sijaitsee kolmannessa kerroksessa, jossa on aula, rukoushuone 300:lle miespalvojalle ja parveke noin 200:lle naissaarnankuuntelijalle, joidenkin mukaan siihen mahtuu 600 kävijää. Lala Tulpan sisäpuoleltaan on melko hillitty ja paljon perinteisempi kuin rakennuksen ulkopuoli. Rukoushuoneen sisustus kuten useimmissa moskeijoissa on toteutettu itämaiseen tyyliin. Sille on ominaista perinteiset mosaiikit ja veistetyt kukkaornamentit, joita on valkoisilla seinillä ja lasimaalauksilla symboloimassa taivaallisten paratiisipuiden kukkia. Moskeijan seinät ovat päällystetty serpentiniittikivillä ja välimerenmaista tuodulla marmorilla, lattiat laatoitettu keraamisilla laatoilla ja peitetty itämaisilla matolla, ikkunoissa on värilliset lasimaalaukset ja saleissa on kristallikattokruunut. Tässä on otettu huomioon kaikki perinteiset vaatimukset islamilaiselle uskonnolliselle rakennukselle. Miehet ja naiset rukoilevat erikseen, heille on järjestetty erilliset sisäänkäynnit ja peseytymishuoneet. Saarnaamiseen tärkeä minbar on selvästi kaikkien palvojien nähtävissä ja rakennuksellisesti säännöllisen oktaedrin muotoinen rukoushuone muistuttaa islamin tähteä. Kaikki on järjestetty ikään kuin ihmiset olisivat saman pöydän ääressä.
Moskeijan ensimmäistä ja toista kerrosta ei ole tarkoitettu kovin suuria vierailijamääriä varten. Täällä on madrasa, jossa opetusta on tarkoitus antaa noin sadalle oppilaalle-šakirdille, ja kokoushuone 130 osallistujalle eli koko kerros on varattu luokkahuoneille ja kirjastolle. Moskeijan rakennuksessa on myös suuri ruokasali ja tilava asuntola, jossa huoneita on noin 60 vieraalle.
Ensimmäisessä kerroksessa on varattu kodinhoitohuoneille ja siellä on myös urheilu- ja kuntosali madrasaluentojen kuuntelijoille sekä sauna ja kylpylä. Toisessa kerroksessa on erityinen aula, jossa pidetään hää- eli Nikāḥ-seremonioita ja nimeämisriittoja. Samassa salissa kokoontuu säännöllisesti myös paikallinen muhtasibat.